CELEX: 31982D0208
Language: el
Date: 1982-03-10 00:00:00
Title: 82/208/EOK: Απόφαση της Επιτροπής της 10ης Μαρτίου 1982 για την έγκριση των οργανώσεων με φιλανθρωπικό σκοπό προκειμένου οι πράξεις τους περί χορήγησης επισιτιστικής βοηθείας να εξαιρούνται από την εφαρμογή νομισματικών εξισωτικών ποσών (Το κείμενο στη δανική γλώσσα είναι το μόνο αυθεντικό)

Avis juridique important

|

31982D0208

82/208/EOK: Απόφαση της Επιτροπής της 10ης Μαρτίου 1982 για την έγκριση των οργανώσεων με φιλανθρωπικό σκοπό προκειμένου οι πράξεις τους περί χορήγησης επισιτιστικής βοηθείας να εξαιρούνται από την εφαρμογή νομισματικών εξισωτικών ποσών (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 099 της 15/04/1982 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαρτίου 1982  περί εγκρίσεως των οργανώσεων με φιλανθρωπικό σκοπό προκειμένου οι πράξεις τους περί χορηγήσεως επισιτιστικής βοηθείας να εξαιρούνται από την εφαρμογή νομισματικών εξισωτικών ποσών  (Το κείμενο στη δανική γλώσσα είναι το μόνο αυθεντικό)  (82/208/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα ως συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1371/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2898/81 (4) καθόρισε τις λεπτομέρειες διοικητικής εφαρμογής των νομισματικών εξισωτικών ποσών που θεσπίστηκαν από τον κανονισμό (ΕΟΚ) αριθ. 974/71·  ότι οι εξαγωγές προς τρίτες χώρες που γίνονται στο πλαίσιο πράξεων χορηγήσεως επισιτιστικής βοηθείας, και οι οποίες αναφέρονται στο άρθρο 21 παράγραφος 2 του κανονισμού (ΕΟΚ) αριθ. 1371/81, πρέπει να εξαιρούνται από την εφαρμογή νομισματικών εξισωτικών ποσών όταν οι εξαγωγές αυτές πραγματοποιούνται από οργανώσεις που έχουν φιλανθρωπικό σκοπό και έχουν εγκριθεί σύμφωνα με κοινοτική νομοθεσία·  ότι ο έλεγχος των καταστατικών των οργανώσεων «Dansk Roede Kors», «Caritas Danmark», «Folkekirkens Noedhjaelp», «Red Barnet», «ASF Dansk Folkehjaelp» και «Komiteen Gladsaxe Hjaelper Koszalin» οδήγησε στο συμπέρασμα ότι οι εν λόγω ενώσεις είναι οργανώσεις με φιλανθρωπικό σκοπό·  ότι οι οργανώσεις αυτές σκοπεύουν να πραγματοποιήσουν πράξεις χορηγήσεως επισιτιστικής βοηθείας χάριν φιλανθρωπικού σκοπού ιδιαίτερα προς την Πολωνία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των ενδιαφερομένων επιτροπών διαχειρίσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι οργανώσεις με φιλανθρωπικό σκοπό:  - Dansk Roede Kors,  - Caritas Denmark,  - Folkekirkens Noedhjaelp,  - Red Barnet,  - ASF Dansk Folkehjaelp,  - Komiteen Gladsaxe Hjaelper Koszalin,  εγκρίνονται, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 1371/81, από την 1η Μαρτίου 1982.  2. Η Δανία καθορίζει τους όρους που πρέπει να τηρηθούν από τις οργανώσεις που αναφέρονται στην παράγραφο 1, προκειμένου να καταστεί δυνατόν να απολαύουν της διατάξεως του άρθρου 21 παράγραφος 2 του κανονισμού (ΕΟΚ) αριθ. 1371/81.  Άρθρο 2  Η Δανία ενημερώνει την Επιτροπή:  - την 1η Φεβρουαρίου κάθε έτους, για τις ποσότητες που έχουν εξαχθεί κατά τη διάρκεια του προηγουμένου ημερολογιακού έτους στο πλαίσιο χορηγήσεως επισιτιστικής βοηθείας από τις οργανώσεις που αναφέρονται στο άρθρο 1,  - αμέσως, για κάθε μεταβολή που επέρχεται στις δραστηριότητες των οργανώσεων αυτών.  Άρθρο 3  Η παρούσα απόφαση απευθύνεται στο Βασίλειο της Δανίας.  Έγινε στις Βρυξέλλες, στις 10 Μαρτίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 138 της 25. 5. 1981, σ. 1.  (4) ΕΕ αριθ. L 287 της 8. 10. 1981, σ. 1.